समालखा
समालखा विधानसभा पानीपत जिले के अंतर्गत आती है। समालखा दिल्ली से चंड़ीगढ़ की तरफ जाते हुए करीब 70 किलोमीटर के करीब है। समालखा कस्बा उद्योग के लिए जाना जाता है। यह लोहे की चारा काटने की मशीनों (गंडासा) के लिए प्रसिद्ध है। विश्व की प्रसिद्ध नेस्ले कंपनी( Nestle Plant) का प्लांट भी यहां मौजूद है। 2014 और 2019 में कांग्रेस पार्टी से धर्मसिंह छौकर विधायक बने हैं।
माल रोड, शिमला
स्कैंडल पॉइंट वो जगह है जहाँ पश्चिमी ओर से माल रोड रिज रोड से मिलती है। इस जगह को इसका नाम स्कैंडल पॉइंट या हिन्दी में कांड स्थल इसलिए मिला क्योंकि एक ब्रिटिश महिला एक भारतीय महाराजा के साथ भाग गयी थी। कहानी कुछ यूं है कि, महाराजा पटियाला, वायसरॉय की बेटी को भगा ले गए थे। इस वजह से ब्रिटिश अधिकारियों ने उनके शिमला आने पर रोक लगा दी थी। इसका जवाब महाराजा ने अपनी खुद की एक नयी ग्रीष्मकालीन राजधानी और पर्वतीय सैरगाह चैल स्थापित करके दिया, जो शिमला से, 45 किमी दूर है। इस स्थल का सबसे प्रमुख स्थल स्वाधीनता सेनानी लाला लाजपत राय की प्रतिमा है हालाँकि इसका उपरोक्त कांड से कोई वास्ता नहीं है। स्कैंडल पॉइंट के साथ की सामान्य डाकघर स्थित है।